Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 373/12/8807	Michalovce, 19.12.2013
EEČ : 2-66-464-2013

U Z N E S E N I E

Trestná vec:	obvinená XXXXX  
Trestný čin:	opustenie dieťaťa podľa § 212 odsek 1 Trestného zákona číslo 140/1961 Zbierky v znení zákona číslo 545/1990 Zbierky

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 4.10.2012, spisová značka Pv 373/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinená ako matka maloletej XXXXX, nar. XXXXX od narodenia tohto dieťaťa sa o jeho výchovu a výživu riadne nestarala, až napokon od presne nezisteného dňa a mesiaca, najpravdepodobnejšie však od mesiaca júl 1991 ponechala maloletú dcéru XXXXX bez náležitej opatery v Sobranciach na ul. Michalovskej, kde býva aj jej matka a sama odišla na neznáme miesto. Na základe oznámenia XXXXX bola maloletá XXXXX dňa 08.08.1991 nájdená pracovníkmi Obvodného úradu v Sobranciach v horeuvedenom byte nahá, zavšivavená, špinavá a podvýživená v takom fyzickom a psychickom stave, ktorý si vyžiadal hospitalizáciu tohto dieťaťa, lebo v opačnom prípade by bol ohrozený jej život. Preto bola maloletá hospitalizovaná v nemocnici v Sobranciach a následne umiestnená v XXXXX v Strážskom,

Uznesením prokurátora Okresnej prokuratúry Michalovce zo dňa 4.10.2012, spisová značka Pv 373/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry  Michalovce sp. zn. Pv 373/12 zo 04. 10. 2012 bolo podľa § 216 ods. 1 písm. a,c) Tr. poriadku, podmienečne zastavené  trestné  stíhanie pre  trestný čin opustenie dieťaťa podľa § 212  ods. 1 Tr. zákona, účinného do 31. 12. 2005  proti obvinenej XXXXX.       
												
Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 08. 10. 2012.
 
Skúšobná doba pre podmienečné zastavenie trestného stíhania uplynula dňom 08. 10. 2013.

Po uplynutí skúšobnej doby bol vyžiadaný odpis z registra trestov a správy o povesti obvinenej.

Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu ani priestupku, preto  možno konštatovať, že vyhovela podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor